Bugenvilio autonominis regionas

Bugenvilio autonominis regionas (angl. Autonomous Region of Bougainville) – provincija Papua Naujosios Gvinėjos rytuose. Administracinis centras – Buka, tačiau yra planų perkelti centrą į Aravą. Apima Bugenvilio, Bukos salas ir keletą mažesnių salų bei atolų. Regiono plotas – 9357 km², o gyventojų skaičius – 249 358 (2011 m.). Regionas pavadintas Prancūzijos jūrininko, keliautojo, Okeanijos tyrėjo Lui Antuano de Bugenvilio vardu. Istorija 1975 m. rugsėjo 1 d. tuometinė Šiaurės Saliamonų Salų Respublika paskelbė nepriklausomybę nuo Papua Naujosios Gvinėjos, kuri pati tuo metu nebuvo nepriklausoma, tačiau jau 1976 m. rugpjūčio 9 d. prisijungė prie Papua Naujosios Gvinėjos. 1988 m. separatistai sukilo, o 1990 m. vėl paskelbė savo nepriklausomybę, prasidėjo didelės kovos, kurios nutrūko tik 1997 m. 2019 m. įvyko referendumas dėl Bugenvilio nepriklausomybės, kuriuo metu 98,31% nuo dalyvavusių skaičiaus pritarė Bugenvilio nepriklausomybės paskelbimui. Administracinis suskirstymas Autonominis regionas skirstomas į 3 rajonus: Centrinis Bugenvilio rajonas (adm. centras – Arava–Kieta) Šiaurės Bugenvilio rajonas (Buka) Pietų Bugenvilio rajonas (Buinas) Šaltiniai